NORAKSTS

|  |  |
| --- | --- |
| 20.07.2017. | Nr.9/14 |

###### JELGAVAS PILSĒTAS PAŠVALDĪBAS IZGLĪTĪBAS IESTĀDES

**“JELGAVAS 6.VIDUSSKOLA” PROGRAMMU LICENCĒŠANA**

( ziņo I.Meija)

**Atklāti balsojot: PAR – 14** (A.Rāviņš, I.Jakovels, A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, R.Vectirāne, M.Buškevics, D.Olte, A.Garančs, R.Šlegelmilhs, J.Strods), **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4.punktu, Ministru kabineta 2009.gada 14.jūlija noteikumu Nr.775 „Vispārējās un profesionālās izglītības programmu licencēšanas kārtība” 3.4.apakšpunktu un aktualizēto Jelgavas pilsētas ilgtermiņa attīstības stratēģiju 2007.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/4), lai paaugstinātu izglītības pakalpojumu kvalitāti un izveidotu ekonomiski efektīvu un attīstību veicinošu izglītības iestāžu tīklu,

**JELGAVAS PILSĒTAS DOME NOLEMJ:**

1. Uzdot Jelgavas pilsētas pašvaldības izglītības iestādes „Jelgavas 6.vidusskola” direktoram līdz 2017.gada 30.septembrim licencēt šādas izglītības programmas:
   1. pamatizglītības programma (programmas kods 21011111);
   2. vispārējās vidējās izglītības vispārizglītojošā virziena programma (programmas kods 31011013).
2. Jelgavas pilsētas pašvaldības iestādes „Jelgavas izglītības pārvalde” vadītājam veikt lēmuma izpildes kontroli.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 20.jūlijā